《夜泊富池》
宋代·董嗣杲

望穷破寺楼，趁月沙岸泊。
更深河汉淡，砧杵出篱落。
凄然不得睡，俄顷风作恶。
遥程已不计，心胆尚陨获。
移舟傍深缆，稳借今宵托。
不须叹邅回，所苦在离索。
知身寄何处，只得呼樽酌。
波涛晓方定，掀篷卸空橐。
托目祠宇新，榱桷灿丹垩。
共指甘王灵，古墓出林薄。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。